CELEX: 62009TN0350
Language: fi
Date: 2009-09-04 00:00:00
Title: Asia T-350/09: Kanne 4.9.2009 — ICO Satellite v. komissio

7.11.2009   
            
            
               FI
            
            
               Euroopan unionin virallinen lehti
            
            
               C 267/76
            
         Kanne 4.9.2009 — ICO Satellite v. komissio
   (Asia T-350/09)
   2009/C 267/137
   Oikeudenkäyntikieli: englanti
   
      Asianosaiset
   
   
      Kantaja: ICO Satellite Ltd (Slough, Yhdistynyt kuningaskunta) (edustaja: solicitor S. Tupper)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               satelliittivälitteisiä matkaviestintäpalveluja tarjoavien yleiseurooppalaisten järjestelmien operaattorien valitsemisesta 13.5.2009 tehty päätös N:o 2009/449/EY on kumottava EY 230 ja EY 231 artiklan nojalla
            
         
               —
            
            
               vastaaja on velvoitettava korvaamaan oikeudenkäyntikulut sekä muihin ensimmäisen oikeusasteen tuomioistuimen tarpeellisina pitämiin toimenpiteisiin.
            
         
      Oikeudelliset perusteet ja pääasialliset perustelut
   
   Kantaja vaatii satelliittivälitteisiä matkaviestintäpalveluja tarjoavien yleiseurooppalaisten järjestelmien operaattorien valitsemisesta 13.5.2009 tehdyn komission päätöksen N:o 2009/449/EY (1) kumoamista.
   Kantaja katsoo, että riidanalaisella päätöksellä loukataan kantajalle kansainvälisen oikeuden nojalla kuuluvaa omaisuudensuojaa. Kantaja väittää lisäksi, että riidanalainen päätös on lainvastainen, koska komissio on
   
               a)
            
            
               syrjinyt kantajaa, kun se on ottanut mukaan päätöksentekomenettelyyn Inmarsat Ventures Limited Councilin (Inmarsat) aiemman pääjohtajan ja siten rikkonut olennaisia menettelyllisiä vaatimuksia ja loukannut yhdenvertaisen kohtelun periaatetta, ja
            
         
               b)
            
            
               toiminut kohtuuttomasti, kun sen valinta on kohdistunut Inmarsatiin ja Solaris Mobile Limitediin eikä kantajaan, vaikka tämä väittää olevansa objektiivisesti arvioiden paremmassa asemassa tarjoamaan satelliittivälitteisiä matkaviestintäpalveluja.
               Kantajan mukaan vastaaja on riidanalaisen päätöksen tehdessään menetellyt suhteettomalla ja syrjivällä tavalla ja loukannut kantajan perusteltua luottamusta. Kantaja väittää lisäksi, että riidanalaisella päätöksellä loukataan kantajan Euroopan ihmisoikeussopimuksen (EIOS) ensimmäisen lisäpöytäkirjan 1 artiklan mukaista oikeutta nauttia rauhassa omaisuudestaan ja kantajan oikeutta nauttia oikeuksistaan mukaan lukien omistusoikeudet sekä kantajan EIOS:n 6 artiklan mukaista oikeutta oikeudenmukaiseen ja julkiseen oikeudenkäyntiin.
            
         
      (1)  Satelliittivälitteisiä matkaviestintäpalveluja tarjoavien yleiseurooppalaisten järjestelmien operaattorien valitsemisesta 13.5.2009 tehty komission päätös 2009/449/EY (tiedoksiannettu numerolla K(2009) 3746) (EUVL 2009 L 149, s. 65).